Title: BREEAM-NOR ver 1.1.pdf
fra produksjon av en kWh levert energi til bygget, veid sammen i forhold til klimagassenes påvirkning på drivhuseffekten. Karbondioksid (CO2) er den dominerende klimagassen fra produksjon av energi. CO2- faktoren angis i gram CO2-ekvivalenter pr kWh levert energi til bygget. CO2-faktorene spesifisert i Ene 5 tilsvarer de faktorene som benyttes i det nasjonale forskningssenteret Zero Emission Buildings (www.zeb.no). ZEB-senteret utvikler CO2-faktorer for ulike energivarer levert til norske bygninger, sett i et livsløpsperspektiv. Teknologiene for produksjon og leveranse av energi endrer seg over tid, og ny kunnskap om tilhørende klimagassutslipp blir produsert. Følgelig vil verdier for klimagassutslipp for ulike energivarer også endre seg over tid. CO2-faktorene benyttet i Ene 5 er hentet fra notatet: ”Proposal for electricity and outline of a full ZEB-definition”, datert 2001-05-03 fra ZEB-senteret. CO2-faktorene benyttet i Ene 5 kan endres ettersom ny kunnskap blir tilgjengelig og internasjonalt regelverk